### 7.      Beslutning om godkendelse af Forslag til Lokalplan nr. 565 for boliger på [adresse]

**Åbent**

Sagsnr.: 326-2016-22341       J.nr.: 01.02.05           Dokumentnr.:
326-2016-338982

**Sagstype**

Beslutning.

**Resume og sagens baggrund**

Boligselskabet Alliken ønsker at opføre en etagebebyggelse
med 17 almene boliger på [adresse], Kalundborg. Det Tekniske Område har i
samarbejde med bygherres rådgiver, Årstiderne Arkitekter, udarbejdet forslag
til lokalplan (Bilag 1). Sagen lægger op til Kommunalbestyrelsens beslutning om
at godkende lokalplanforslaget til offentlig fremlæggelse.

Teknik- og Miljøudvalget godkendte på møde den 12. maj 2016,
at den fremlagte dispositionsplan danner afsæt for at udarbejde
lokalplanforslag.

**Indstillinger**

Direktøren indstiller, at

1. Forslag til
Lokalplan nr. 565 for boliger på [adresse] godkendes til offentlig fremlæggelse
i 8 uger.

2. Vurderingen om,
at der ikke skal gennemføres en miljøvurdering offentliggøres med en klagefrist
på 4 uger.

3. Plan, Byg og
Miljø bemyndiges til at foretage evt. redaktionelle rettelser til planforslaget
inden offentlig fremlæggelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Boligselskabet Alliken ønsker at opføre 17 almennyttige
boliger fordelt på 3 punkthuse i treetagers højde på ejendommen [adresse] som
ligger vest for [adresse] bykerne.

*Historik*

Kommunalbestyrelsen godkendte på møde den 27. juni 2012
tilladelse til nedrivning af boligblok på [adresse], bestående af 30
lejligheder og tilhørende Boligselskabet Alliken. Efterfølgende godkendte
Ministeriet for By, Bolig og Landdistrikter ligeledes nedrivningen, idet en renovering
af ejendommen blev skønnet til at være alt for omkostningskrævende, ligesom selskabet
have store udgifter på lejetab i afdelingen. Efter nedrivning var det
hensigten, at grunden skulle sælges og således være med til at finansiere
nedrivningsudgifterne. Da det ikke lykkedes at sælge grunden, valgte selskabet
i stedet at søge om at opføre nye almene boliger på grunden.

Den 8. september 2014 fremsendte boligselskabet ansøgning og
skema A om godkendelse til at opføre 17 almene boliger. I forbindelse med
sagsbehandlingen konstaterede administrationen imidlertid, at der ikke var en
godkendt lokalplan for området, hvilket er en forudsætning for at opføre almene
boliger. Dette blev meddelt boligselskabet, som således ville igangsætte proces
omkring udarbejdelse af en lokalplan. Administrationen forventer herefter, at
der vil blive fremsendt ny ansøgning og skema A, når nærværende lokalplan er endeligt
vedtaget.

*Lokalplan*

Det Tekniske Område har i samarbejde med bygherres rådgiver,
Årstiderne Arkitekter, udarbejdet forslag til lokalplan (Bilag 1).

Lokalplanen har til formål at
sikre:

· at området må anvendes til etageboliger

· at boligbebyggelse opføres inden for fastlagte byggefelter

· at bebyggelsen kommer til at fremstå som en arkitektonisk helhed
med hensyn til facadeudtryk, materialer og farver

· at bebyggelsen indpasses i terrænet og tilpasses områdets
karakter

· at beliggenheden af fælles friarealer for områdets beboere, samt
vejadgange og parkeringsanlæg fastlægges.

Arealet udgør en del af en tidligere grusgrav og terrænet
stiger fra kote 3 markant op til kote ca. 11 mod Lundemarken mod nord/nordvest.

*Kommuneplan*

Det fremlagte lokalplanforslag er i overensstemmelse med
kommuneplanen.

Ejendommen er beliggende i et område, der i kommuneplan
2013-2024 er udlagt til boligformål, jf. rammeområde K03.B14. Inden for området
kan opføres etagebebyggelse i op til 3 etager og 12 m's højde samt en maks. bebyggelsesprocent
på 50. Områdets miljø skal forbedres med ny tilplantning.

Kommuneplanens generelle rammebestemmelser vedr.
bymiljøinteresser udstikker bl.a. retningslinjer for, at ny bebyggelse i ældre
byområder skal tilpasses det eksisterende bymiljø på en sådan måde at det
respekterer og underbygger det eksisterende gadebillede.

Der kan indpasses ny arkitektur som i form, farver og
materialer tilføjer gadebilledet nye værdier med respekt for den eksisterende
bebyggelse og byøkologiske hensyn, som fx ønske om grønne tage.

*Miljøscreening*

Plan, Byg  og Miljø har gennemført en screening
(forundersøgelse), som tager hensyn til de kriterier, der er angivet i lov om
miljøvurdering af planer og programmer og visse projekter. Planforslaget
vurderes på baggrund af screeningen ikke at kunne få en væsentlig indvirkning
på miljøet, hvorfor det ikke er omfattet af krav om miljøvurdering. se bilag 2.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1: Forslag til Lokalplan nr. 565 | 326-2016-378269 |
| Bilag 2: Screening, miljøvurdering, [adresse]